To drept etter skyting på marinebase i USA
Skytingen skjedde torsdag kveld lokal tid, og basen ble raskt stengt. Gjerningsmannen barrikaderte seg etter hvert i en brakke og ble omringet, skriver avisen Los Angeles Times. Kort tid senere ble det meldt at gjerningsmannen hadde rettet skytevåpenet mot seg selv og var funnet død. Alle som bor på basen, ble like etter skytingen bedt om å holde seg innendørs og låse dørene. Gjerningsmannen skal ha vært en marinesoldat som gikk på offisersskolen på basen, melder nyhetsbyrået CBS News. Det ene offeret var en mannlig marinesoldat, mens identiteten til det andre offeret foreløpig er ukjent. Vedkommende ble funnet på offisersskolen.
To personer er drept i en skyteepisode på marinebasen Quantico i delstaten Virginia i USA. Gjerningsmannen skjøt deretter seg selv, ifølge amerikanske medier.